Mér finnst það svolítið svipað og það að einhver megi ekki gera eitthvað því það gæti orðið öðrum að falli ( án þess að ég sé að gera lítið úr ummælunum sem fjaðrafokinu ollu frekar en Alda Karen sem baðst afsökunar á þeim ) . Það er að mörg andleg mein séu til komin vegna þess að hugsun okkar er skökk og hindrandi fyrir líf okkar og getur þannig leitt okkur á staði þar sem okkur líður hörmulega . Ég vil hvetja okkur til að láta af þessu eilífa íslenska fyrirbrigði „ öfundinni “ sem mér finnst ég svolítið finna lyktina af yfir velgengni Öldu Karenar sem er að gera ótrúlega góða hluti og er að kynna til sögunnar nýjustu tækni og upplýsingar sem við höfum varðandi starfsemi heilans okkar og hvernig má nýta þær til að aðstoða samborgara okkar . Hættum að reyna að finna á henni höggstað , leggjumst þess í stað á eitt með að vinna gegn vanlíðan og öðrum andlegum meinum og koma bara sem flest saman með alla okkar dásamlegu þekkingu hvaðan sem hún er sprottin og bara hjálpa þeim sem á þurfa að halda . Hvernig væri það að fylla Hörpuna af sálfræðingum , geðlæknum , markþjálfum , árangursfræðingum og fleirum sem lausnirnar hafa og virkilega láta til okkar taka í þessum efnum ? Ég veit ekki með þig – en ég er til hvenær sem er !